കോവിഷീല്ഡ് വാക്സീന് എടുത്തവര്ക്ക് യുഎഇയില് പ്രവേശന അനുമതി ലോകാരോഗ്യ സംഘടന അംഗീകരിച്ച കോവിഡ്19 വാക്സീന് സ്വീകരിച്ച താമസ വീസയുള്ളവരെ സെപ്റ്റംബര്12 മുതല് യുഎഇയിലേയ്ക്ക് വരാന് അനുവദിക്കുമെന്നു ദേശീയ ദുരന്ത നിവാരണ സമിതി അറിയിച്ചു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ഇന്ത്യ, പാക്കിസ്ഥാന്, ബംഗ്ലദേശ്, അഫ്ഗാനിസ്ഥാന്, നേപ്പാള്, ശ്രീലങ്ക, വിയറ്റ്നാം, നബീമിയ, സാംബിയ, കോംഗോ, യുഗാണ്ട, ലൈബീരിയ, ദക്ഷിണാഫ്രിക്ക, നൈജീരിയ തുടങ്ങിയ രാജ്യക്കാര്ക്ക് യുഎഇ ഗവണ്മെന്റിന്റെ തീരുമാനം ഗുണകരമാകും. ഇന്ത്യയില് കോവിഷീല്ഡ് വാക്സീന് ആണ് ലോക ആരോഗ്യ സംഘടന അംഗീകരിച്ചിട്ടുള്ളത്. യുഎഇയിലേക്ക് പുറപ്പെടുമ്ബോള് അംഗീകൃത വാക്സിനേഷന് സര്ട്ടിഫിക്കറ്റ് ഹാജരാക്കുന്നതിനൊപ്പം ആവശ്യമായ അംഗീകാരം ലഭിക്കുന്നതിനു വാക്സീനേഷന് അപേക്ഷ പൂരിപ്പിക്കുകയും വേണം. യാത്ര പുറപ്പെടുന്നതിന് 48 മണിക്കൂറിനുള്ളില് നേടിയ പിസിആര് പരിശോധനയുടെ നെഗറ്റീവ് സര്ടിഫിക്കറ്റ് ഹാജരാക്കണം. ഇതില് ക്യു ആര് കോഡ് പതിച്ചിരിക്കണമെന്ന് നിര്ബന്ധമാണ്. വിമാനം കയറുന്നതിനുമുമ്ബ് ദ്രുതഗതിയിലുള്ള പിസിആര് പരിശോധനയും നാല്, എട്ട് ദിവസങ്ങളില് മറ്റൊരു പിസിആര് പരിശോധനയും നടത്തണം. 16 വയസ്സിന് താഴെയുള്ള കുട്ടികളെ നടപടിക്രമങ്ങളില് നിന്ന് ഒഴിവാക്കിയിരിക്കുന്നു.The post കോവിഷീല്ഡ് വാക്സീന് എടുത്തവര്ക്ക് യുഎഇയില് പ്രവേശന അനുമതി first appeared on MalayalamExpressOnline.